stanford-oval/wikipedia huggingface dataset:
Koripallo
Harrastuksena

Lapsille koripallo on keskihintainen tai sitä halvempi harrastus. Harrastetasolla pelaaminen maksaa keskimäärin 1 153 euroa vuodessa (vaihdellen välillä 876 – 1 480 euroa) ja kilpatasolla keskimäärin 2 115 euroa vuodessa (vaihteluvälillä 1 470 – 2 670 euroa) .
Kirjallisuutta

Vasara, Erkki: Koritalkoot – Puoli vuosisataa järjestäytynyttä koripallourheilua Suomessa 1939-1989. SKL, Helsinki 1990
Aiheesta muualla

Wikimedia Commonsissa on kuvia tai muita tiedostoja aiheesta .
Koripallon viralliset pelisäännöt 2018 (Arkistoitu – Internet Archive) Suomen koripalloliitto
SKL Suomen koripalloliitto ry.
FIBA (Arkistoitu – Internet Archive) Kansainvälinen koripalloliitto.
EuroLeague Euroopan ammattilaiskoripalloliiga.
NBA Pohjois-Amerikan ammattilaiskoripalloliiga.
WNBA Naisten NBA, Pohjois-Amerikan ammattilaiskoripalloliiga naisille.
Koripallo.com Suomalainen korisfanien sivusto (keskustelupalsta).
Flashscore Suomenkielinen koripallon tulospalvelu.
Basket.fi -tilastosivusto kotimaisesta koriksesta (Arkistoitu – Internet Archive) Pentti Salmi.
The Average Height of NBA Players from 1952–2022 (englanniksi)
Kansainvälinen koripallo
FIBA | Olympialaiset | Maailmanmestaruuskilpailut | Alle 19-vuotiaiden maailmanmestaruuskilpailut | Alle 17-vuotiaiden maailmanmestaruuskilpailut | Naisten maailmanmestaruuskilpailut

 Jäsenliitot
FIBA Aasia (Aasia) • Aasian-mestaruuskilpailut
FIBA Americas (Amerikka) • Amerikan-mestaruuskilpailut
FIBA Africa (Afrikka) • Afrikan-mestaruuskilpailut
FIBA Europe (Eurooppa) • Euroopan-mestaruuskilpailut
FIBA Oceania (Oseania) • Oseanian-mestaruuskilpailut
Koripallokenttä mittoineen
Koripallo
Pelipaikat hyökkäyksessä: 1)pelintekijä , 2) heittävä takamies , 3) pieni laitahyökkääjä, 4) iso laitahyökkääjä, 5) sentteri.
Tyttöjen koripallojoukkue vuodelta 1908. Milton High School, Milton, Pohjois-Dakota.
Koripalloa 1970-luvulla
Kolmen pisteen heitto.
Suomen ja Meksikon välinen ottelu vuoden 1952 olympialaisissa.
Ulkokrunni

Ulkokrunni
Karim Peltonen:Ii, Ulkokrunnin luotsiasema ja pooki, 2002.
| --- | --- |
Sijainti:  65°23′2″N, 24°49′58″E, Ii Pohjois-Pohjanmaa Suomi
Saariryhmä:  Krunnien saaristo
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ulkokrunni on Perämerellä sijaitsevan Krunnien saariston suurin ja samalla läntisin saari. Se on ollut aikoinaan myös saariston saarista asutuin, nykyisin saaret ovat asumatonta luonnonsuojelualuetta. Saaren eteläkärjessä, Pihlajakarissa, asuu kesäaikaan luonnonsuojelualueen valvoja. Nykyisin saariston kaikki saaret ovat Maakrunnisäätiön omistuksessa. Ulkokrunni on matala ja metsäinen saari. Se sijaitsee noin 20 kilometrin päässä Suomen rannikolta länteen, Oulun ja Kemin välisen laivaväylän länsipuolella.
Saari on syntynyt maannousun myötä, ja se on toiminut kalastajien tukikohtana. Ennen saaren nousemista merestä alue oli kalastusmatalikkoa. Saarella toimineet kalastajat toimivat luotseina maksua vastaan.
Saaren rakennusperintö

Saarella on ollut useita kalastajien mökkejä. Saarelta on löydetty kiveen hakattu aurinkokello, jossa on vuosiluku 1840. Lisäksi erään mökin jäännösten askelmakivessä on hakattuna vuosiluku 1850. Saaren länsiosassa on myös muinaismuistolain suojelemia halkaisijaltaan noin kymmenmetrisiä jatulintarhoja.
Ulkokrunniin perustettiin luotsiasema ja luotsiasemarakennus valmistui 1872. Rakennuksessa on myöhemmin toiminut Oulun yliopiston Perämeren tutkimusasema. Luotsiaseman vierellä sijaitsee hirsinen savusauna, joka on siirretty paikalle 1800-luvun lopulla. Luotsiasemarakennuksen ulkoasu on peräisin 1930-luvulta. Rakennus oli alun perin tyyppipiirustusten mukaan rakennettu tupa, mutta sitä on muutettu useaan otteeseen. Ympäröivän metsän kasvun vuoksi rakennusta on kohotettu lisäämällä siihen pieni torni. Luotsitoiminta päättyi 1934, jonka jälkeen luotsiaseman rakennukset ovat saaneet olla luotsitoiminnan aikaisessa asussaan.
Osana Struven ketjua saarelle rakennettiin vuonna 1841 kolmiomittaustorni, jonka korkeus oli 9,6 metriä. Merenkulkijat alkoivat käyttää tornia maamerkkinä, ja se siirtyi luotsilaitoksen hallintaan 1849. Lähes samalle paikalle rakennettiin 29,6 metrin korkuinen Frans Wilhelm Lüchown suunnittelema Ulkokrunnin tunnusmajakka vuonna 1874. Tunnusmajakka on edelleen saaren hallitseva maisemaelementti.
Saarella sijaitsee myös vuonna 1872 valmistunut kivinen kummeli. Vuonna 1936 saarelle rakennettiin rautaristikkorakenteinen 26,5 metrin korkuinen Ulkokrunnin loisto, joka on eräs Suomen korkeimpia ristikkorakenteisia loistotorneja.
Ulkokrunni on eräs Suomen edustavimpia merenkulun rakennusperinnön kohteita.
Aiheesta muualla

Pieni saari, mutta sitäkin painavampi historia, Ylen uutiset 2.5.2017
Metsästäjien rauhoitusajatuksesta syntyi sukupuuton uhkaamien lintujen menestystarina, Ylen uutiset 27.4.2017
Niko Hakasalo

Niko Hakasalo (syntynyt 2004) hakeutui Jyväskylän perussuomalaisten kunta vaaleihin. Maaliskuussa 2025 selvisi lapsen seksuaalisen hyväksikäytön tuore syyte, joka tapahtui Hakasalon ollessa 17- vuotias.
Perussuomalaiset ovat poistaneet Hakasalon vaalikampanjat tuomion tultua julki. Hakasalo on esiintynyt internetissä 16-vuotiaana tyttönä ja puhelimelta löytyi hallusta lapsipornoa. Teon hetkellä uhri oli 8-9 vuotias.
Hakasalo seurusteli ja avioitui vuonna 2024. Kuitenkin pariskunta haki avioeroa jo saman vuoden puolella. Nykyään Hakasalo seurustelee nuoren naisen kanssa. Poliisit ovat kieltäneet paria tapaamasta keskenään.
Hakasalolla on menneisyydessä ollut taustalla koulusta erottaminen aggressiivisuuden vuoksi. Tiedettävästi Hakasalo on peruskoulu aikanaan pahoinpidellyt niin miehiä, kuin myös naisia. Hakasalo lopulta erotettiin koulusta väliaikaisesti aggressiivisen käyttäytymisen vuoksi.
Hakasalo opiskeli ammattikoulussa rakennusalan perustutkinnon. Niko toimi valmentajana Jyväskylässä Komeetat joukkueelle. Tietoa ei ole onko valmentaminen jatkunut enää tuomion tultua julki.
Kiss Kiss Goodbye

|  Kiss Kiss Goodbye> Kappaleen tiedot |
| --- | --- |
Esittäjä(t):  Adonxs
Levy-yhtiö:  Warner
Kesto:  2:57
Julkaistu:  7. maaliskuuta 2025
Tekijä(t):  Adam Pavlovčin, Adriano Lopes da Silva, George Masters-Clark, Ines Coulon, Lorenzo Calvo, Michaela Charvátová, Ronald Janeček
Euroviisutiedot
Vuosi:  2025
Maa:  Tšekki
Video:  videolinkki
Aikajärjestys
 ◄ ”Pedestal” (2024) 
Kiss Kiss Goodbye (suom. Suutele hyvästi) on slovakialaisen laulajan Adonxsin kappale. Hän edustaa Tšekkiä Eurovision laulukilpailussa 2025.
S.W.A.T. (televisiosarja)

| S> W.A.T. |
| --- | --- |
Tyyli:  rikos toiminta
Kestoaika:  40–41 minuuttia
Luoja(t):  Aaron Rahsaan Thomas Shawn Ryan
Pääosissa:   Shemar Moore  Stephanie Sigman  Alex Russell  Lina Esco  Kenny Johnson  David Lim  Jay Harrington  Peter Onorati 
Alkuperämaa:  Yhdysvallat
Alkuperäiskieli:  englanti
Verkko:  CBS
Esitetty:  7. marraskuuta 2017 –
Tuotantokausia:  8
Jaksoja:  156
Tuotanto
Tuottaja(t):  Shawn Ryan Neal H. Moritz Aaron Rahsaan Thomas Justin Lin Shemar Moore
Tuotantoyhtiö(t):   Original Film  Perfect Storm Entertainment 
Aiheesta muualla
IMDb 
S.W.A.T. on yhdysvaltalainen CBS-kanavan poliisisarja, jota tehtiin vuosina 2017–2025. Se perustuu vuoden 1975 samannimiseen televisiosarjaan ja sen ensiesitys oli Yhdysvalloissa 7. marraskuuta 2017. Sarjaa tehtiin kahdeksan tuotantokautta vuoteen 2025 asti, jolloin ilmoitettiin sarjan pysyvästä lopettamisesta.
Sarja kertoo Los Angelesin poliisilaitoksen LAPD:n iskuryhmästä, swat-tiimistä. Se keskittyy kuvaamaan tiimin toimintaa tukikohdassa ja kentällä ja sivuaa myös sen jäsenten yksityiselämän draamoja.
Sarjan kaudet ovat saatavilla muun muassa Viaplay- ja Paramount+-suoratoistopalveluissa.
Näyttelijät

| 0 | 1 | 2 |
| --- | --- | --- |
|  Shemar Moore  | … |  ylikonstaapeli Daniel ”Hondo” Harrelson Jr.   |
|  Stephanie Sigman  | … |  ylikomisario Jessica Cortez   |
|  Alex Russell  | … |  konstaapeli James ”Jim” Street   |
|  Lina Esco  | … |  konstaapeli Christina ”Chris” Alonso   |
|  Kenny Johnson  | … |  konstaapeli Dominique Luca   |
|  David Lim  | … |  konstaapeli Victor Tan   |
|  Jay Harrington  | … |  ylikonstaapeli David ”Deacon” Kay   |
|  Peter Onorati  | … |  ylikonstaapeli Jack Mumford   |
|  Patrick St. Esprit  | … |  poliisikomentaja Robert Hicks   |
|  Amy Farrington  | … |  komisario Piper Lynch, taktinen konsultti   |
|  Rochelle Aytes  | … |  Nichelle Carmichael   |
NGC 2360

NGC 2360 (tunnetaan myös nimellä Carolinen klusteri, Caroline's cluster) on avoin tähtijoukko. Joukon löysi Caroline Herschel vuonna 1783.
Joe Flaherty

| Joe Flaherty |
| --- | --- |
 Flaherty vuonna 2009
Henkilötiedot
Syntynyt: 21. kesäkuuta 1941 (ikä 83) Pittsburgh, Pennsylvania, Yhdysvallat
Ammatti:  näyttelijä, käsikirjoittaja, koomikko
Lapset:  2
Näyttelijä
Merkittävät roolit:  Second City Television
Aiheesta muualla
IMDb 
Joseph "Joe" Flaherty (21. kesäkuuta 1941 Pittsburgh, Pennsylvania – 1. huhtikuuta 2024, Toronto, Ontario, Kanada) oli yhdysvaltalainen näyttelijä, käsikirjoittaja ja koomikko. Hänen muistetaan erityisesti työstään kanadalaisessa sketsikomediaohjelmasta Second City Television.
Elämäja ura

Joseph O'Flaherty syntyi 21. kesäkuuta 1941 Pittsburghissa, Pennsylvaniassa. Hänen irlantilaissyntyinen isänsä oli tuotantovirkailija Westinghouse Electric -yhtiössä. Flahertyn äiti oli italialaista syntyperää.
Flaherty palveli Yhdysvaltain ilmavoimissa neljä vuotta ennen siirtymistään draamateatterin pariin. Hän muutti Chicagoon, jossa hän aloitti komediauransa vuonna 1969 Second City -nimisessä teatterissa  Joe O'Flaherty nimen alla. Chicagossa hän työskenteli tähtien, kuten John Belushin ja Harold Ramisin kanssa. Hän pudotti sukunimestään "O"-etuliitteen, koska eräs toinen Joseph O'Flaherty oli ehtinyt jo rekisteröityä alueella vaikuttavaan Actors Equity -järjestöön.selvennä Hän esiintyi vuosina 1973–1974 useiden muiden Second City -esiintyjien kanssa National Lampoon Radio Hour -nimisessä radio-ohjelmassa. Seitsemän Chicagossa vietetyn vuoden jälkeen Flaherty muutti Torontoon perustaakseen Toronto Second City -teatteriryhmän. Näinä vuosina hän toimi eräänä alkuperäisistä käsikirjoittaja-näyttelijöistä SCTV:ssä, jossa hän työskenteli kahdeksan vuoden ajan. Hänen roolihahmojaan olivat mm. Big Jim McBob (Farm Film Report), Count Floyd/Floyd Robertson sekä  kanavan omistaja Guy Caballero.
SCTV:n tuotanto päättyi vuonna 1984. Samana vuonna Flaherty näytteli Count Floydia lyhytelokuvassa, jota esitettiin Rush-yhtyeen konserteissa ennen kappaletta ”The Weapon” yhtyeen Grace Under Pressure -albumin kiertueella (nähdään myös Grace Under Pressure Tour -videolla).
Vuonna 1988 Flaherty esiintyi jälleen Count Floydina animaatiosarjan The Completely Mental Misadventures of Ed Grimley live-toimintakohtauksissa. Sarjan päähenkilön Ed Grimleyn loi ja ääninäytteli toinen SCTV:n entinen jäsen, Martin Short.
Flaherty esiintyi lukuisissa kulttisuosioon nousseissa elokuvissa, kuten Paluu tulevaisuuteen II:ssa (1989) Western Union -lähettinä sekä Happy Gilmore -elokuvan (1996) fanaattisena ”jackass!”-huutelijana. Lisäksi hän näytteli Family Guy -sarjan jaksoissa Western Union -lähettiä ja Vatikaanin sanansaattajaa.
Vuosina 2004 alkaen Flaherty toimi komedian käsikirjoittamisen opettajana sekä perustamansa komediakirjoittamisen tutkinto-ohjelman taiteellisena johtajana Humber Collegessa Torontossa.
Yksityiselämä

Flaherty oli naimisissa Judith Dagleyn kanssa 22 vuotta, kunnes he erosivat vuonna 1996. Hän kuoli 1. huhtikuuta 2024 82-vuotiaana.
Käännös suomeksi
Liam Gallagher & John Squire

Liam Gallagher & John Squire on laulaja Liam Gallagherin ja kitaristi John Squiren yhteisalbumi vuodelta 2024. Levyltä julkaistiin ennakkoon kaksi singelä Just Another Rainbow ja Mars To Liverpool.
Kappaleet

Raise Your Hands
Mars To Liverpool
One Day At A Time
I'm A Wheel
Just Another Rainbow
Love You Forever
Make It Up As You Go Along
You're Not The Only One
I'm So Bored
Mother Nature's Song
Pirkko Eskola

Pirkko Eskola, o.s. Linkola, (s. 1938) on suomalainen fyysikko, joka tunnetaan erityisesti roolistaan kahden uuden alkuaineen, rutherfordiumin ja dubniumin, löytämisessä.
Eskola työskenteli Lawrence Berkeley National Laboratoryssä Kaliforniassa 1960–1970-luvuilla osana tutkijaryhmää, jota johti Albert Ghiorso. Eskola ja hänen miehensä Kari Eskola olivat mukana tiimissä, joka vuonna 1969 onnistui synnyttämään rutherfordiumin pommittamalla kaliforniumia hiilellä. Dubnium oli alun perin synnytetty Neuvostoliitossa vuonna 1968, mutta Berkeleyn tiimi tunnisti sen myös vuonna 1970. Nimeämisestä syntyi kiistaa, mutta IUPAC valitsi nimen dubnium vuonna 1997.
Eskola väitteli tohtoriksi vuonna 1975 aiheella ”Studies of production and decay of some alpha-active isotopes of einsteinium, mendelevium, nobellium and lawrencium”, jossa hän tutki yhteensä 18 isotooppia, joista yhdeksän oli uusia. Hänen työnsä keskittyi mittaustulosten analysointiin, sillä hän ei voinut osallistua itse tutkimuksiin säteilyvaaran vuoksi.
Eskolat jatkoivat uraansa ydinfysiikan tutkijoina Los Alamos National Laboratoryssä New Mexicossa vuosina 1982–1983. Eskola työskenteli myös VTT:llä (Valtion teknillinen tutkimuslaitos) vuosina 1985–2000 erikoistutkijana ja jaoston päällikkönä. Lisäksi hän toimi Suomen Fyysikkoseuran Physica Fennica -lehden toimitussihteerinä vuonna 1973.
Markku Järvinen (professori)

Markku Juhani Järvinen (6. huhtikuuta 1944 Ylöjärvi – 5. joulukuuta 2024 Tampere) oli suomalainen lääkäri, kirurgian professori ja liikuntalääketieteen kehittäjä.
Järvinen syntyi puutarhureiden Heikki Mikael Järvinen ja Kerttu Annikki Simola perheeseen. Hän avioitui 1970 Leena Antinmaan kanssa. Järvinen tuli ylioppilaaksi Tampereen yhteislyseosta 1963 ja valmistui Tampereen yliopistosta lääketieteen lisensiaatiksi 1970. Hän väitteli siellä lääketieteen ja kirurgian tohtoriksi 1976 tutkimuksella Healing of a crush injury in rat striated muscle: with special reference to treatment by early mobilization or immobilization. Kirurgian erikoislääkärin pätevyyden Järvinen sai 1980, ortopedian ja traumatologian 1983 ja liikuntalääketieteen 1987.
Järvinen oli Tampereen yliopistossa urheilututkimusaseman assistentti 1971–1973 ja vastaava lääkäri 1974–1976, kirurgian apulaisopettaja 1980–1984 ja kirurgian professori vuodesta 1997 eläköitymiseensä saakka. Tampereen yliopistollisessa sairaalassa hän oli kirurgian apulaislääkäri 1976–1979, ortopedian ja traumatolologian apulaisylilääkäri 1984–1987 ja ylilääkäri 1987–1997 ja kirurgian ylilääkäri vuodesta 1997. Järvinen oli myös vierailevan professori Vermontin yliopistossa 1986–1987 ja hänellä oli lukuisia luottamus- ja asiantuntijatehtäviä, mukaan lukien toiminta Suomen olympiajoukkueen lääkärinä Montrealissa 1976 ja Moskovassa 1980. Asiantuntijana Järvinen oli perustamassa liikuntalääketieteen erikoisalaa Suomeen 1987 ja oli sen ensimmäinen kouluttaja.
Kanaalin tunneli

| Channel Tunnel Le tunnel sous la Manche Kanaalitunneli |
| --- | --- |

Alittaa:  Englannin kanaali
Alkupiste:   Folkestone, Kent, Britannia
Loppupiste:   Coquelles, Pas-de-Calais, Ranska
Maa:   Ranska  Britannia
Avattu:  6. toukokuuta 1994 (tunneli) 1. kesäkuuta 1994 (rahtiliikenne) 14. marraskuuta 1994 (matkustajaliikenne)
Pituus:  50,45 km
Raiteita:  2 rautatielinjaa 1 huoltoreitti
Ylläpitäjä:  Getlink
| Getlink |
| --- | --- |
Yritysmuoto:  osakeyhtiö (Société Anonyme)
Perustettu:  1986
Kotipaikka:  Pariisi
Toimiala:  rautatie- ja laivaliikenne
Liikevaihto:  1 187 milj. euroa (2013)
Liikevoitto:  285 milj. euroa (2013)
Tilikauden tulos:  101 milj. euroa (2013)
Omistaja:  pörssinoteerattu yhtiö (Pariisin pörssi)
Kotisivu:  getlinkgroup.com (englanniksi)
Infobox OKVirheellinen NIMI-arvo: 
Kanaalin tunneli,  Kanaalitunneli eli Eurotunneli (engl. Channel Tunnel, ransk. le tunnel sous la Manche)  on 50 kilometrin mittainen rautatietunneli Englannin kanaalin ali Englannin ja Ranskan välillä. Tunnelin omistaa ja sitä hallinnoi Getlink (aiemmin tunnettiin nimellä Groupe Eurotunnel SA)
Tunneli alittaa Englannin kanaalin sen kapeimmassa kohdassa, Doverinsalmessa. Sen päät ovat Folkestonessa Kentin kreivikunnassa ja Coquellesissa Pohjois-Ranskassa, vähän Calais’n eteläpuolella.
Historallinen aikajana

1. elokuuta 1802: ranskalainen insinööri Albert Mathieu-Favier esitti ensimmäisenä suunnitelman Kanaalin poikki kulkevasta kiinteästä linkistä, joka perustui poratun kaksitasoisen tunneliin: ylin tunneli olisi päällystetty ja valaistu öljylampuilla ja käytettäväksi hevosvetoisilla postivaunuilla; alinta käytettäisiin pohjavesivirtauksiin.
1. huhtikuuta 1803 englantilainen insinööri Henry Mottray esittelee toisen hankkeen kanaalin ylittävistä kiinteästä linkistä: upotettu tunneli, joka on valmistettu esivalmistetuista rautaprofiileista.
4. kesäkuuta 1834: höyryjunien tulo ja rautatieverkoston rakentaminen Britanniassa johtivat ensimmäisiin ehdotuksiin rautatietunnelista.Ranskalainen kaivosinsinööri Aimé Thomé de Gamond työskenteli 30 vuotta seitsemän eri mallin parissa.
25. elokuuta 1855: Valtiovierailulla Ranskassa Versailles’n palatsissa kuningatar Victoria ja keisari Napoléon III hyväksyivät Thomé de Gamondin suunnitteleman merenalaisen tunnelin, joka esiteltiin myöhemmin Pariisin Maailmannäyttelyssä vuonna 1867.
7. elokuuta 1880: Ensimmäinen tunnelin kaivausyritys aloitti kun "Beaumont & English" -tunneliporauskone alkoi kaivaa meren alta Kanaalin molemmilla puolilla.
17. marraskuuta 1973: Englannin pääministeri Edward Heath ja Ranskan presidentti Georges Pompidou käynnistivät vuonna 1973 Chequersissä Englannin kanaalin alaisen rautatietunnelin rakentamisen ja käytön, kun Ranskan ja Englannin kanaalitunnelisopimus allekirjoitettiin.
20. tammikuuta 1975: Britannian pääministeri Harold Wilson ilmoitti, että hanke keskeytetään ja peruutetaan taloudellisista syistä ja erityisesti öljykriisin vuoksi.
30. marraskuuta 1984: Britannian ja Ranskan hallitukset pääsivät sopimukseen kuulemisprosessista yksityisten promoottorien kanssa Englannin kanaalin välisen kiinteän yhteyden rakentamiseksi ja käyttämiseksi ilman julkista rahoitusta.
20. tammikuuta 1986: Margaret Thatcher ja François Mitterrand ilmoittivat Lillessä, että ranskalais-brittilaisen konsortion France Manche-Channel Tunnel Groupen esittämä tarjous tunnelin rakentamisesta on hyväksytty.
29. heinäkuuta 1987:Pariisissa Margaret Thatcher ja François Mitterrand ratifioivat Canterburyn sopimuksen, mikä tasoitti tietä Kanaalin tunnelin toteutumiselle.
1. joulukuuta 1990: Klo 12.12 (Keski-Euroopan aika) brittiläiset ja ranskalaiset insinöörit saavuttivat ensimmäisen historiallisen läpimurron Englannin kanaalin alla palvelutunnelissa, joka sijaitsee 22,3 km:n päässä Britanniasta ja 15,6 km:n päässä Ranskasta.
22. toukokuuta 1991:Klo 12 (Keski-Euroopan aika), läpimurto pohjoisessa rautatietunnelissa.
6. toukokuuta 1994: Hänen majesteettinsa kuningatar Elisabeth II ja Ranskan presidentti François Mitterrand avasivat tunnelin virallisesti
Rakenne

Kanaalin tunneli on maailman kolmanneksi pisin rautatietunneli, pidempiä ovat Gotthardin pohjatunneli Sveitsissä ja toiseksi pisin Seikan-tunneli Japanissa. Guinnessin ennätyskirjan mukaan Kanaalin tunneli on maailman pisin vedenalainen tunneli. Sen merenalainen osuus on 38 kilometriä. Amerikan insinööriyhdistys ASCE on nimennyt Kanaalin tunnelin yhdeksi nykyajan seitsemästä ihmeestä.
Kanaalin tunneli käsittää kolme rinnakkaista tunnelia: kaksi 7,6 metrin läpimittaista rautatietunnelia 30 metrin etäisyydellä toisistaan, sekä niiden välissä 4,8 metrin huoltotunneli pienille huoltoajoneuvoille ja hätäliikenteelle. Raideleveys on 1 435 millimetriä.
Tunneliyhtiö

Getlink on yksityinen ja se on Pariisin  pörssissä noteerattu yhtiö. Yhtiön pääkonttori on Pariisissa. Vuonna 2013 yhtiön liikevaihto oli 1,2 mrd. euroa ja liikevoitto 285 milj. euroa. Tunneliyhtiö maksoi vuonna 2013 ensimmäisen pitkäaikaisen lainan lyhennyserän (46 milj. euroa). Voittoa yhtiö teki ensi kerran vuonna 2007.
Tunneliyhtiön toiminta jakaantuu kolmeen osaan:
Fixed Link Concession -toiminta: Tunnelin ja rautatieyhteyden omistus, ylläpito ja hallinta sekä ajoneuvojen kuljetus tunnelissa. Toiminnan liikevaihto oli vuonna 2013 780 milj. euroa.
Europorte-toiminta: Rahtipalvelut Ison-Britannian ja Manner-Euroopan välillä. Rahtipalveluiden arvo oli 240 milj. euroa.
MyFerryLink: Autolauttaliikenne Englannin kanaalin yli. Lauttaliikenteen liikevaihto oli noin 70 milj. euroa, ja se oli tappiollista.
Liikenne

Huoltoliikennettä lukuun ottamatta Kanaalin tunnelissa liikennöidään ainoastaan junalla. Tunneli on kuitenkin myös tärkeä osa tieyhteyttä; junat kuljettavat autolauttojen tapaan sekä rahti- että henkilöajoneuvoja. Tunneli on osa julkista rautatieverkkoa, joka on henkilö- ja tavaraliikennöitsijöiden käytettävissä.
Liikenne > Henkilöliikenne

Eurostar International on ollut tunnelin avaamisen jälkeen sen ainoa henkilöliikenneyhtiö. Yhtiön Eurostar-luotijunat kuljettavat matkustajia Lontoon St Pancrasin rautatieaseman sekä Ranskan ja Belgian välillä. Vuonna 2015 Lontoon-Pariisin väli matkataan parhaimmillaan ajassa 2 t 16 min, Lontoon-Brysselin väli ajassa 2 t 1 min. Eurostar-junat kuljettivat Kanaalin poikki 10,3 miljoonaa matkustajaa vuonna 2014.
Saksalainen Deutsche Bahn on suunnitellut aloittavansa henkilöliikenteen Kanaalitunnelissa vuoden 2016 jälkeen.
Liikenne > Ajoneuvoliikenne

Eurotunnel Shuttle on Kanaalitunneliyhtiön autojuna, joka kuljettaa erilaisia maantieajoneuvoja matkustajineen Folkestonen ja Coquellesin välillä. Lastauksineen matka kestää noin 90 minuuttia.
Freight Shuttle Train kuljettaa rekkoja. Näissä junissa kuljettajat matkustavat omissa vaunuosastoissaan.
Vuonna 2005 Eurotunnelin läpi kuljetettiin noin 2 miljoonaa henkilöautoa, 1,3 miljoonaa kuorma-autoa ja 77 000 linja-autoa.
Liikenne > Rahtiliikenne

Rahtia tunnelin kautta kuljettavat useat tavaraliikennöitsijät. Vuonna 2005 rahtia kuljetettiin noin 1,6 miljoonaa tonnia.
Aiheesta muualla

Kuvia tai muita tiedostoja aiheesta Kanaalin tunneli Wikimedia Commonsissa
Wikiuutisissa on aiheeseen liittyvä uutinen: Kanaalitunneli teki ensi kertaa voitollisen tuloksen
Eurotunnel.com
Tunneli Englannin kanaalin alitse. Vuonna 1802 syntynyt suunnitelma, joka ei vieläkään ole toteutunut, Seura, 07.06.1939, nro 23, s. 12, Kansalliskirjaston digitaaliset aineistot
Poikkileikkaus: kaksi rautatietunnelia rinnan (A), niiden välissä huoltotunneli (B), joita yhdistävät käytävät (C). Lisäksi ilmanvaihtokanavat (D).
Eurotunnelin sisäänkäynti Coquelles'ssa, Ranskassa
Eurostar-junan keula tunnelissa (näyttelyesine).
Ajoneuvoja kuljetetaan Eurotunnel Shuttle -junan vaunussa.
Sodankäynnin historia (EP)

Sodankäynnin historia on rock-yhtye Apulannan vuonna 2025 julkaistu EP-levy. Se on EP-trilogian toinen osa.
Kappaleet

Kaikki kappaleet on säveltänyt ja sanoittanut Toni Wirtanen ja sovittanut Apulanta.
Alkemistit - 4:20
Saatana, muovi ja sodankäynnin historia - 2:39
Tanssi vähän - 4:23